George Eliot

George Eliot, pseudonym for Mary Ann (Marian) Evans (1819–1880) var en britisk forfatter, journalist og oversetter.

Evans var en av de ledende forfatterne fra den viktorianske epoken.

 Liv og virke
 Bakgrunn
Mary Anne Evans ble født på South Farm i Arbury Hall i Nuneaton i Warwickshire samme år som dronning Victoria, og hennes tid sammenfalt med den viktorianske epoke. Hennes far var en velberget borger som hadde gjort seg respektert som godsforvalter, og hun fikk en litterær oppfostring som sto til en kvinne i hennes posisjon. I ungdomstiden begynte hun imidlertid å interessere seg for liberal teologi. 

Da moren døde, tok Mary Anne Evans hånd om familien. 

 Forfatterinne
I 1850 publiserte hun et essay i Westminster Review, som var grunnlagt av James Mill og Jeremy Bentham i 1824; dette var den tidens mest velrenommerte radikal-filosofiske tidsskrift. Hun flyttet til London etter farens død i 1851. Hennes fortsatte bidrag til tidsskriftet var litterære og filosofiske essayer, blant annet oversettelser av Ludwig Andreas Feuerbach. Med tiden ble hun redaktør der, og der utviklet hun sin estetiske holdning. 

Vendepunktet i hennes liv var 1854, da hun rømte tll Tyskland med forfatteren George Henry Lewes som var gift og hadde to sønner. Hans ekteskap ble aldri oppløst; da de returnerte til London etter noen måneder, fortsatte imidlertid han og Mary Anne Evans å leve sammen. Deres hjem ble en viktig litterær salong, og det var han som oppmuntret henne til å skrive hennes første roman. Scenes of Clerical Life  kom ut i 1857, og hun valgte et pseudonym som minnet om hennes forbilde, George Sand. 

Da George Lewes døde i 1878, hadde han levd sammen med Mary Anne Evans i 24 år. To år deretter giftet hun seg med en 21 år yngre mann, John Walter Cross, men døde selv allerede etter åtte måneder som gift kvinne.

Hun var forfatter av syv romaner, blant dem Adam Bede (1859), The Mill on the Floss (1860), Silas Marner (1861), Middlemarch (1871–1872) og Daniel Deronda (1876). De fleste av hennes verker er lagt til det provinsielle England, og hun er kjent for sin realisme og psykologisk innsikt i sine litterære verker. Evans utga sine bøker under et mannlig pseudonym for å sikre at hennes arbeider ble tatt på alvor. Kvinnelige forfattere utga ofte bøker under sitt eget navn på denne tiden, men Evans ønsket å unnslippe stereotypen om at kvinner bare skriver muntre romanser. En ytterligere faktor i hennes bruk av et pseudonym kan ha vært et ønske om å skjerme sitt private liv fra offentligheten, og unngå sladder grunnet sitt forhold til den gifte George Henry Lewes, en britisk filosof hun levde sammen med i over 20 år.

Hennes verk fra 1872, Middlemarch, har blitt beskrevet som den beste roman på det engelske språk av Martin AmisLong, Camilla: «Martin Amis and the sex war», The Times 24. januar 2010, s. 4: «They’ve [women] produced the greatest writer in the English language ever, George Eliot, and arguably the third greatest, Jane Austen, and certainly the greatest novel, Middlemarch...» og Julian Barnes.Guppy, Shusha: «Interviews: Julian Barnes, The Art of Fiction No. 165». The Paris Review (Vinter 2000)

 Bibliografi 
{| border="0"
|-----
| valign="top" width="50%" |
Romaner 
 Adam Bede, 1859
 The Mill on the Floss, 1860
 Silas Marner, 1861
 Romola, 1863
 Felix Holt, the Radical, 1866
 Middlemarch, 1871–72
 Daniel Deronda, 1876
| valign="top" width="33%" |
Poesi
 The Spanish Gypsy (dramadikt), 1868
 Agatha, 1869
 Brother and Sister, 1869
 Armgart, 1871
 Stradivarius, 1873
 The Legend of Jubal, 1874
 Arion, 1874
 A Minor Prophet, 1874
 A College Breakfast Party, 1879
 The Death of Moses', 1879
 From a London Drawing Room Count That Day Lost I Grant You Ample Leave|}

 Referanser 

 Litteratur 
 Evans, Marian (2008): «George Eliot] (1819–1880)», Oxford Dictionary of National Biography], Oxford University Press
 Henry, Nancy (2012): The Life of George Eliot: A Critical Biography, Wiley-Blackwell
 Haight, Gordon S. (1968): George Eliot: A Biography, Oxford, Oxford University Press, ISBN 0-19-811666-7.
 Haight, Gordon S., red. (1954): George Eliot: Letters, New Haven, Connecticut, Yale University Press, ISBN 0-300-01088-5.
 Uglow, Jennifer (1987): George Eliot, London, Virago, ISBN 0-394-75359-3.
 Jenkins, Lucien (1989): Collected Poems of George Eliot, London, Skoob Books Publishing, ISBN 1-871438-35-7
 Wahba, Magdi (1981): Centenary Essays on George Eliot. Cairo, Egypt: Cairo Studies in English.

 Eksterne lenker 



  Portrett og dikt hos Poetry Foundation  George Eliot hos The Victorian Web  Biografi hos Literary Encyclopedia''
  Biografi hos Kirjasto

Kategori:Personer fra Nuneaton
Kategori:Britiske forfattere
Kategori:Britiske humanister